Document ID: 31986R1197

*****
ΚΑΝΟΝΙΣΜΟΣ (ΕΟΚ) αριθ. 1197/86 ΤΟΥ ΣΥΜΒΟΥΛΙΟΥ
της 22ας Απριλίου 1986
για την τροποποίηση, λόγω της προσχώρησης της Ισπανίας, των κανονισμών (ΕΟΚ) αριθ. 3130/85, (ΕΟΚ) αριθ. 3131/85 και (ΕΟΚ) αριθ. 3808/85 σχετικά με τις κοινοτικές δασμολογικές ποσοστώσεις για ορισμένα προϊόντα που υπάγονται αντίστοιχα στο κεφάλαιο 27, στην κλάση 55.09 και στη διάκριση 06.02 Α ΙΙ του κοινού δασμολογίου, καταγωγής Ισπανίας ή Καναρίων Νήσων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πράξη προσχώρησης της Ισπανίας και της Πορτογαλίας, και ιδίως τα άρθρα 30, 31 και 75,
την πρόταση της Επιτροπής,
Εκτιμώντας:
ότι η Κοινότητα άνοιξε, με τους κανονισμούς (ΕΟΚ) αριθ. 3130/85 (1) και (ΕΟΚ) αριθ. 3131/85 (2), όπως τροποποιήθηκαν από τον κανονισμό (ΕΟΚ) αριθ. 373/86 (3), και με τον κανονισμό (ΕΟΚ) αριθ. 3808/85 (4), δασμολογικές ποσοστώσεις για:
- ορισμένα πετρελαιοειδή, που υπάγονται στο κεφάλαιο 27,
- τα άλλα υφάσματα από βαμβάκι, που υπάγονται στην κλάση 55.09 και
- ορισμένα φυτά, που υπάγονται στη διάκριση 06.02 Α ΙΙ,
του κοινού δασμολογίου, καταγωγής Ισπανίας και Καναρίων Νήσων αντίστοιχα· ότι οι ποσοστωτικοί δασμοί που πρέπει να εφαρμοστούν έχουν υπολογιστεί και καθοριστεί βάσει των πράγματι εφαρμοζόμενων δασμών την 1η Ιανουαρίου 1985· ότι ο κανονισμός (ΕΟΚ) αριθ. 443/86 του Συμβουλίου της 24ης Φεβρουαρίου 1986 σχετικά με τους δασμούς βάσης που πρέπει να λαμβάνονται υπόψη στην Κοινότητα των Δέκα για τις διαδοχικές μειώσεις που προβλέπει η πράξη προσχώρησης της Ισπανίας και της Πορτογαλίας (5) ορίζει ότι οι βασικοί δασμοί επί των οποίων πραγματοποιούνται οι μειώσεις είναι εκείνοι που πράγματι εφαρμόζονταν την 1η Ιανουαρίου 1986· ότι η εφαρμογή αυτής της διάταξης έχει ως συνέπεια τη μείωση ορισμένων από τους προαναφερόμενους ποσοστωτικούς δασμούς· ότι, συνεπώς, πρέπει να τροποποιηθούν οι κανονισμοί (ΕΟΚ) αριθ. 3130/85, (ΕΟΚ) αριθ. 3131/85 και (ΕΟΚ) αριθ. 3808/85,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΟΚ) αριθ. 3130/85 τροποποιείται ως εξής:
1. στη διάκριση 27.12 Β, ο δασμός 1,8 % αντικαθίσταται από το δασμό 1,7 %,
2. στη διάκριση 27.13 Β ΙΙ, ο δασμός 1,6 % αντικαθίσταται από το δασμό 1,5 %.
Άρθρο 2
Το άρθρο 1 του κανονισμού (ΕΟΚ) αριθ. 3131/85 αντικαθίσταται από το ακόλουθο κείμενο:
«Άρθρο 1
Από την 1η Ιανουαρίου μέχρι τις 31 Δεκεμβρίου 1986, οι δασμοί του κοινού δασμολογίου για τα άλλα υφάσματα από βαμβάκι, που υπάγονται στην κλάση 55.09 του κοινού δασμολογίου, καταγωγής Ισπανίας, αναστέλλονται σε 3,6 % εντός των ορίων κοινοτικής δασμολογικής ποσόστωσης 2 013 τόνων.»
Άρθρο 3
Στο άρθρο 1 παράγραφος 1 του κανονισμού (ΕΟΚ) αριθ. 3808/85, ο δασμός 7,4 % της διάκρισης 06.02 Α ΙΙ αντικαθίσταται από το δασμό 7 %.
Άρθρο 4
Ο παρών κανονισμός αρχίζει να ισχύει την πρώτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται την από 1η Μαρτίου 1986.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 22 Απριλίου 1986.

Labels: 1
14
3
6
18